# Dark Side of the Moon

### Z Wikipédie

Dark Side of the Moon
Album Pink Floyd
Vydaný | 2. marec 1973
Nahraný | jún 1972 - január 1973
Hudobný štýl | progresívny rock
Dĺžka | 43 min 00 sek
| Columbia Records
Producent | Pink Floyd
Recenzie
RollingStone review | 5/5 | link
VH1 top 100 rock albums poll | 51/100 | link
Pink Floyd - Chronológia
Obscured By Clouds (1972) | Dark Side of the Moon (1973) | Wish You Were Here (1975)

(The) Dark Side of the Moon je 45-minutový koncepčný album britskej rockovej skupiny Pink Floyd z roku 1973.

Témami deviatich skladieb sú problémy súčasného života: peniaze, chamtivosť, šialenstvo a vojna. Dark Side of the Moon je 11. najpredávanejším albumom všetkých čias.

## [úprava] Charakteristika albumu

V roku 1973 keď album vyšiel, aj keď bol prijatý s nadšením, málokto očakával, že sa stane jedným z najslávnejších v histórii rockovej hudby. Udržal sa viac ako sto mesiacov v prvej stovke Billboardu a dodnes je najpredávanejším rockovým albumom. Keď mal premiéru, fanúšikom skupiny bol už známy, pretože nové skladby hrala skupina na koncertoch.

V okamihu, keď skupina vošla do nahrávacieho štúdia, hudba už bola úplne skomponovaná a precvičená. To umožnilo hudobníkom pracovať nad jednotlivými fragmentmi oddelene a iba zriedkavo sa stretávať v štúdiu. Keith Emerson spomína, ako pri prvom spoločnom koncerte počul Watersa, ako rozdeľuje čas v štúdiu medzi jednotlivými hudobníkmi. Udivene sa ho spýtal, či by nebolo jednoduchšie stretnúť sa spoločne. Watersova odpoveď bola prekvapujúca: „To nám ušetrí veľa hádok“.

Roger Waters sa zameral na texty, v ktorých je poznateľné aj jeho protivojnové presvedčenie, gitarista David Gilmour mal na starosti viac hudobné vyznenie albumu.

Na albume je veľa originálnych sugestívnych myšlienok Alana Parsonsa, ktoré sú začlenené do skladby Time (Nahral a zmixoval tóny odbíjajúcich hodín v jednom starožitníctve.). Ako na predchádzajúcich albumoch, využili aj na tomto nehudobné tóny. Zvuk otvárajúcich sa obchodných pokladní a presýpajúcich sa mincí (cinkot mincí nahral doma u Rogera Watersa) je v súlade s riffom hraným na basovej gitare v úvode skladby Money. Kapela si náhodne vybrala ľudí, zaznamenala ich monológy a zamiešala ich do zmesi hlasov na albume, ktorý nahrávali na dvadsaťštyristopový analógový magnetofón.

Samotný album je o ľudskom strachu, samote, o plynúcom čase (najmä Time), krehkej ľudskej existencii a nenásytnosti, ktoré ústia do šialenstva. Je extrémne nihilistický a pesimistický.

Slová vrátnika zo štúdia Abbey Road, ktorého je počuť v posledných sekundách doznievajúcej hudby, kedy sa vracia tón bijúceho srdca There is not dark side of the moon really, in a matter-of-facts it's all dark (niet temnej strany mesiaca, v skutočnosti je celý temný) uzatvárajú album.

Titul Dark Side of the Moon ako jeden z mála zahraničných vydala bývalá česko-slovenská firma Supraphon.

## [úprava] Skladby

### [úprava] Originálna edícia

1. "Speak To Me/Breathe"
2. "On The Run"
3. "Time"
4. "The Great Gig In The Sky"
5. "Money"
6. "Us And Them"
7. "Any Colour You Like"
8. "Brain Damage"
9. "Eclipse"

### [úprava] Edícia „Shine On“, reedícia pri príležitosti 25. výročia

1. "Speak To Me"
2. "Breathe"
3. "On The Run"
4. "Time"
5. "Breath (Reprise)"
6. "The Great Gig In The Sky"
7. "Money"
8. "Us And Them"
9. "Any Colour You Like"
10. "Brain Damage"
11. "Eclipse"

(Speak To Me/Breath rozdelená na dve skladby, taktiež skladba Time)

### [úprava] Reedícia pri príležitosti 30. výročia

1. "Speak To Me"
2. "Breathe"
3. "On The Run"
4. "Time"
5. "The Great Gig In The Sky"
6. "Money"
7. "Us And Them"
8. "Any Colour You Like"
9. "Brain Damage"
10. "Eclipse"

## [úprava] Ocenenia a pozície v zoznamoch

- 1973 - 1. miesto Pop Albums (album)
- 1986 - 110. miesto The Billboard 200 (album)
- 1988 - 34. miesto Mainstream Rock Tracks (singel "Time")

## [úprava] Tvorcovia

- Roger Waters - basová gitara, elektrická gitara, klávesové nástroje, spev, VCS 3 Synthesizer, prídavné efekty
- Lesley Duncan - spev
- Nick Mason - perkusie, prídavné efekty
- Doris Troy - spev
- Richard Wright - klávesové nástroje, spev, VCS 3 Synthesizer

- Pink Floyd - producent
- David Gilmour - gitara, klávesové nástroje, spev, VCS 3 Synthesizer
- Dick Parry - saxofón
- Barry St. John - spev
- Liza Strike - spev
- Claire Torry - spev
- Peter James - asistent majstra zvuku
- Chris Thomas - mixovanie
- Alan Parsons - majster zvuku
- Hipgnosis - design, fotografia
- George Hardie - ilustrácie, grafika
- Jill Furmanosky - ilustrácie
- David Sinclair - liner notes in CD re-relaease

## [úprava] Externé odkazy

- Dark Side of the Moon
- Texty - The Dark Side of the Moon

Zdroj: "http://sk.wikipedia.org../../../d/a/r/Dark_Side_of_the_Moon_927e.html"

Kategórie: Pink Floyd | Hudba z 1973

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Česky
- Dansk
- Deutsch
- Ελληνικά
- English
- Español
- Euskara
- Suomi
- Français
- עברית
- Magyar
- Íslenska
- Italiano
- 日本語
- Nederlands
- Norsk (bokmål)
- Polski
- Português
- Русский
- Simple English
- Slovenščina
- Svenska
- Türkçe